— Я не лічу, што перавага калегаў у 350 — 400 галасоў (пры больш чым трохтысячнай змяшчальнасці залы) — гэта параза. Ды і не маглі яны прайграць, улічваючы патрыятычны ўздым у іх краіне (адпаведна — падтрымка публікі); вопыт — тое, што для ўкраінцаў гэта быў ужо пяты выступ у рамках шоу. Тым не менш з гутарак з кіраўніцтвам аркестра “супернікаў” я зразумеў, што яны зусім не былі ўпэўненыя ў сваёй перамозе, бо ведалі, з якога класа музыкантамі ім давядзецца “ўступіць у дыялог”.